Pauls Bankovskis

Pauls Bankovskis (dzimis  Cēsīs, miris ) bija latviešu rakstnieks un žurnālists.

 Biogrāfija 
Pauls Bankovskis dzimis 1973. gadā Cēsīs, līdz četru gadu vecumam dzīvojis Līgatnē, pēcāk Siguldā; mācījies Siguldas astoņgadīgajā (vēlāk deviņgadīgajā skolā). Pēc tās beigšanas mācījies Rīgas Lietišķās mākslas vidusskolā (RLMV) mākslinieciskās stikla apstrādes nodaļā. Pēc RLMV beigšanas studējis Latvijas Universitātes Vēstures un filozofijas fakultātes Filozofijas nodaļā., biogrāfija portālā literature.lv, informācija iegūta 

Studiju laikā kā ārštata autors sācis strādāt laikrakstos "Literatūra un Māksla" un "Labrīt", vēlāk arī žurnālā "Rīgas Laiks". Viens no rakstniekiem, kurš 1995. gadā atjaunoja literatūras festivālu Prozas lasījumi. 1996. gadā sācis strādāt laikrakstā "Diena" — bijis žurnālists, vēlāk pielikuma "Izklaide", rubrikas "Grāmatas" redaktors, kopš 2001. gada — laikraksta "Diena" interneta versijas Diena.lv redaktors.

Kopš 2006. gada grāmatu apgāda "Liepnieks un Rītups" direktors un žurnāla "Rīgas Laiks" līdzstrādnieks. Strādājis žurnāla "Ir" redakcijā, regulāras publikācijas portālā "Satori".

Pirmās literārās publikācijas 1993. gadā.

Divreiz godalgots žurnāla "Karogs" un Raimonda Gerkena romānu konkursā (1996. gadā par romānu "Laiku grāmata", 2002. gadā par romānu "Misters Latvija"). Par grāmatu "Mazgalvīši spēlē mājās" 2008. gadā saņēmis Jāņa Baltvilka balvu.

2009. gadā par filmas "Klucis — nepareizais latvietis" scenāriju saņēmis balvu Lielais Kristaps kā labākais scenārists. Bijis Iļjam Ripsam veltītās dokumentālās filmas "Degošais" (2016) scenārija autors.

Par stāstu "Pērlīte" saņēmis 2014. gada Prozas lasījumu galveno godalgu.

Latvijas Literatūras gada balvai bijušas nominētas P. Bankovska grāmatas "18" un "Trakie veči" (prozas kategorijā) un stāstu krājums "Kur pazuda saimnieks?" (bērnu literatūras kategorijā).

Miris 2020. gada 12. jūlijā Rīgā.

 Bibliogrāfija 

 Romāni 
 Laiku grāmata. Rīga: Karogs, 1997Gundars Pļavkalns: Jozefa mistērijas, recenzija žurnālā Jaunā Gaita nr. 217, jūnijs 1999.
 Plāns ledus. Rīga: Jumava, 1999
 Padomju Latvijas sieviete. Rīga: Enigma, 2000
 Misters Latvija. Rīga: Karogs, 2002
 Čeka, bumba & rokenrols. Rīga: Valters un Rapa, 2002
 Sekreti. Rīga: Valters un Rapa, 2003
 Eiroremonts. Rīga: Valters un Rapa, 2005
 Ofšors. Rīga: Valters un Rapa, 2006
 Drēbes jeb Ādama tērps. Rīga: Jānis Roze, 2006
 18. Rīga: Dienas Grāmata, 2014
 Pasaules vēsture. Rīga: Dienas Grāmata, 2020

 Stāstu krājumi 
 Svētā Bokasīna koks. Rīga: Preses nams, 1996
 Labais vienmēr uzvar. Rīga: Atēna, 2002
 Skola, Rīga: Valters un Rapa, 2006
 Zvēru zvaigznājs. Rīga: Dienas Grāmata, 2012
 Es neko neatceros. Par lietu dabu. Rīga: Dienas Grāmata, 2013
 Trakie veči. Rīga: Dienas Grāmata, 2016

 Dokumentālā proza 
 Viens ar Kantu. Otto Rolava dzīve. Rīga: Dienas grāmata, 2012

 Bērnu literatūra 
 Mazgalvīši spēlē mājās. Rīga: Liels un mazs, 2007
 Zvēri man! Rīga: Atvērt šeit!, 2010
 Kur pazuda saimnieks?: stāsti par mūsu vēsturi. Rīga: Liels un mazs, 2017.

 Grāmatas citās valodās 

 Kyttiä, paukkuja ja rokkenrollia [somu val.]. Tulk. Linda Prauliņa. Helsinki: Like, 2005.
 Čeka, bomba, rokenrol [čehu val.]. Tulk. Mihals Škrabals. Praha: Argo, 2008.
 Schule: Unterstufe — Kurzgeschichten [vācu val.]. Tulk. Matiass Knolls. Stuttgart: Merz & Solitude, 2008.
 18 [angļu val.]. Trans. Ieva Lešinska. Glasgow: Vagabond Voices, 2017.

 Par autoru 
 Ieva Dubiņa. Pauls Bankovskis. Latviešu rakstnieku portreti. Rīga: Zinātne, 2004.
 Guntis Berelis. “Nezinu, vai vispār ir brīdis, kad nerakstu.” Par Paulu Bankovski Punctum, 2021, 18. febr.

 Atsauces 

 Ārējās saites 
 Paula Bankovska publikācijas portālā Satori.lv 
 Biogrāfija Latvijas Literatūras centra mājas lapā
 "Mazo vietu prieks", Rīgas Laiks, 2005. gada novembris
 "Sociālisms bez socreālisma". Recenzija par romānu "Čeka, bumba & rokenrols". Jaunā Gaita, 2004. gada decembris 
 Stāsts "Motociklu vasara" 
 Stāsts "Nevainīgās jaunavas" Angļu val.
 Stāsts "Rudens kross"
 Pauls Bankovskis filmas.lv


Kategorija:Latviešu valodā rakstošie
Kategorija:Latviešu rakstnieki
Kategorija:20. gadsimta rakstnieki
Kategorija:21. gadsimta rakstnieki
Kategorija:Cēsīs dzimušie
Kategorija:Latvijas Universitātes absolventi
Kategorija:Latvijas bērnu literatūras rakstnieki